alexandrainst/scandi-wiki huggingface dataset:
Al Futaisi

Al Futaisi (arabisk الفطيسي) er ei øy kring åtte kilometer sørvest for Abu Dhabi i Dei sameinte arabiske emirata med eit areal på kring 50 km².

Den største delen av øya, som er 10 km lang og 5 km brei, er omfatta av eit viltreservat, men òg ein ferestad for økoturisme. 

Ein har oppdaga gamle brunnar, ein gammal moské og ein gravplass som syner at det har budd folk på Futaisi i fleire hundreår. Øya har ikkje i dag noko ferskvatn, men har likevel planter og dyr, som sjøku, fiskeørn, øgler (uromastyx) og gaseller.

Futaisi har ikkje fastlandssamband, men ein liten flyplass og ei båthamn.

Eigaren av øya, Hamad bin Hamdan Al Nahyan, bygde ein vassveg forma som latinske bokstavar, sør for øya, som stava ordet 'HAMAD'. Kvar bokstav var nesten 500 meter lang og kanalen 44 meter brei. Ordet var synleg frå lufta og satellittbilete. Prosjektet vart skrinlagd og vassvegen vart fylt att i løpet av 2013.

Kjelder
Denne artikkelen bygger på «Al Futaisi» frå ,  den 6. juni 2016. 
 oppgav desse kjeldene:

Øyar i emiratet Abu Dhabi
Al-Aryam

Al-Aryam er ei øy utafor kysten av Abu Dhabi i Dei sameinte arabiske emirata. Ho vart tidlegare kalla Bu Khushaishah. Den regjerande familien i emiratet, Al Nahyan-familien, har eit palass og hesteranch på øya, og ho er stengd for ålmenta. Sjeik Hamdan bin Zayed al-Nahyan eig den kjende arabiske hesten Al-Aryam Arabians som held til her.

Kjelder
Denne artikkelen bygger på «Al-Aryam Island» frå ,  den 6. juni 2016. 
 oppgav desse kjeldene:

Bakgrunnsstoff
 Al-Aryam Island - Abu Dhabi Islands Archaeological Survey

Øyar i emiratet Abu Dhabi
Dalma

Dalma er ei øy i Persiabukta, kring 42 km frå kysten av Abu Dhabi i Dei sameinte arabiske emirata, og 116 km frå Doha. Abu Dhabi Islands Archaeological Survey, ADIAS, gjorde arkeologiske undersøkingar av Dalma i 1992. Dei fann meir enn 20 arkeologiske stader, frå sein steinalder. Folketalet på øya i dag er kring 10 000, dei fleste saudiarabarar og qatararar, som har fått emiratarabisk borgarskap. Øya har mange private gardar for den regjerande familien i Abu Dhabi. Den avdøde Abu Dhabi-sjeiken Zayed al-Nahyan hadde eit palass her. 

Øya vert betjent av Dalma lufthamn og i dei siste åra har det blitt ferjesamband til fastlandet.

Kjelder
Denne artikkelen bygger på «Dalma Island» frå ,  den 6. juni 2016. 
 

Øyar i emiratet Abu Dhabi
Dasøya

Dasøya er ei øy i Persiabukta. Ho er ein del av Abu Dhabi i Dei sameinte arabiske emirata, men ligg kring 150 km nordvest for fastlandet. Øya er 1,2 km brei og 2,4 km lang, og er nesten firkanta.  

Dasøya er busett av olje- og gassindustriarbeidarar. Det vert eksportert råolje og flytande naturgass med tankskip frå øya og så langt som til Japan og Europa. Oljeproduksjonen byrja etter leiting i 1956-1960 av Abu Dhabi Marine Areas (ADMA), eit fellesprosjekt mellom British Petroleum og Compagnie Française des Pétroles (seinare kjend som Total). Lokale eksportselskap er ADMA-OPCO (Oil), ADGAS (LNG) og andre.

Dasøya var tidlegare kjend som ynglestad for skjelpadder og sjøfugl. Trass i olje- og gassproduksjonen, held framleis skjelpaddene seg i området og er framleis ein landeplass for trekkfugl.

Kjelder
Denne artikkelen bygger på «Das Island» frå ,  den 6. juni 2016. 
 

Øyar i emiratet Abu Dhabi
Halat al Bahrani

Halat al Bahrani er ei lita øy nær Abu Dhabi.

Kjelder
Denne artikkelen bygger på «Halat al Bahrani» frå ,  den 6. juni 2016. 
 oppgav desse kjeldene:

Øyar i emiratet Abu Dhabi
Sir Bani Yas

Sir Bani Yas (arabisk صير بنى ياس) er ei øy 170 km sørvest for Abu Dhabi, hovudstaden i Dei sameinte arabiske emirata. Ho ligg 9 km utafor Jebel Dhanna, som er kryssingspunkt til andre øyar som Dalma. Sir Bani Yas er 17,5 km frå nord til sør og 9 km frå aust til vest. Øya hadde tidlegare det største viltreservatet i Arabia. Det dekkjer 87 km² og vart oppretta i 1977 av sjeik Zayed Bin Sultan Al Nahyan. Takka vere tiår med bevaringsarbeid og økologiske investeringar, er øya no heimstad til tusenvis av frie dyr og fleire millionar tre og planter.

Historie 
Namnet Sir Bani Yas kjem frå bani yas-stamma, som var dei første som busette seg i Abu Dhabi. Sir Bani Yas er toppen av ein saltdom som vart skapt for millionar av år sidan av geologiske krefter. Dei første menneska kom til øya for fleire tusen år sidan. Ein har oppdage 36 arkeologiske funnstader på øya. Ein av dei eldste stadane er ruinane av eit nestoriansk kristent kloster, datert attende til 600 evt.

Sir Bani Yas vart først nemnt i europeisk litteratur kring 1590, då den venetianske gullsmeden Gasparo Balbi lista opp «Sirbeniast» som ei øy der ein ofte fann perler. Ho vart skildra i detalj i 1820- og 1850-åra av britiske marineoffiserar som kartla den nedre delen av Persiabukta.

I 1971 vart sjeik Zayed den første presidenten i Dei sameinte arabiske emirata, og valde øya som tilfluktsstad. I 1977 forbaud han all jakt på øya og starta å utvikle staden som eit viltreservat. Det vart planta millionar av tre og fleire dyreartar vart innført på øya, som gaselle, oryx, lama, nandu, sjiraff og struts. Då reservatet var oppretta, ønskte sjeik Zayed å dele resultata med verda, og opna øya for turistar i helgene. Desse turane vart så populære at ein ofte måtte bestille tur eit år i forvegen.

Kjelder

Denne artikkelen bygger på «Sir Bani Yas Island» frå ,  den 6. juni 2016. 
 oppgav desse kjeldene:

Bakgrunnsstoff

 Sir Bani Yas - Abu Dhabi Islands Archaeological Survey
 Desert Øyar ificial website

Arkeologiske funn i Dei sameinte arabiske emirata
Øyar i emiratet Abu Dhabi
Viltreservat i Dei sameinte arabiske emirata
Yasøya

Yasøya (arabisk جزيرة ياس) er ei kunstig øy i Abu Dhabi i Dei sameinte arabiske emirata. 

Utviklinga av øya starta i 2006 med mål om gjere ho til eit fleirbruksområde for fritidsaktivitetar, shopping og underhaldning. Den estimerte, totale kostnaden er over 40 milliardar dollar. Denne investeringa var planlagt i fleire fasar fram til 2018.

Øya dekkjer i alt 25 km². Yas Marina-banen ligg på øya, som har vore vertskap for Formel 1 Etihad Airways Abu Dhabi Grand Prix sidan 2009.

I 2010 opna Ferrari World, ein underhaldningspark, på øya. Her finn ein Formula Rossa, som er den raskaste berg-og-dalbanen i verda med ein snøggleik på 240 km/t. Yas Waterworld er ein annan fornøyelsespark.

Kjelder
Denne artikkelen bygger på «Yas Island» frå ,  den 6. juni 2016. 
 oppgav desse kjeldene:

Bakgrunnsstoff
 Offisiell nettstad
 Etihad Airways Abu Dhabi Grand Prix 

Byggverk i Abu Dhabi
Øyar i emiratet Abu Dhabi
Marawahøya

Marawah (arabisk مروح) er ei låg øy utafor kysten av emiratet Abu Dhabi. Øya ligg 15 km nord for Khor al Bazm-lagunen sør i Persiabukta i Dei sameinte arabiske emirata.

Geografi 
Marawah ligg 100 km vest for byen og hovudstaden, Abu Dhabi.  Øya er kring 13 km frå aust til vest og kring 5,5 km frå nord til sør. Det er tre øyar nær Marawah: den vesle øya Al Fiyah i vest, Junaina i søraust og Abu al Abyad i aust.

Arkeologi 
Sjølv om øya er privateigd, vert det drive mykje arkeologisk utforsking på øya.
I 1992 fullførte Abu Dhabi Islands Archaeological Survey (ADIAS) ei første undersøking av øya. Dei fann 13 stader som er datert frå yngre steinalder til islamsk tid.

I 2004 oppdaga ADIAS det eldste menneskeskjelettet ein har funne i regionen, mellom restane av steinalderbygningar og over 200 flintreiskap. DNA frå tennene til skjelettet synte at dei var kring 7 500 år gamle.

Kjelder
Denne artikkelen bygger på «Marawah Island» frå ,  den 6. juni 2016. 
 oppgav desse kjeldene:

Bakgrunnsstoff 
Marawah, Abu Dhabi Islands Archaeological Survey
 UAE History , 20 000 - 2 000 years ago
 UAE Interact , Map Room

Øyar i emiratet Abu Dhabi
Arkeologiske funn i Dei sameinte arabiske emirata
Biosfærereservat i Dei sameinte arabiske emirata
Al Lulu

Al Lulu eller Luluøya (arabisk جزيرة اللؤلؤ) er ei kunstig øy utafor kysten av Abu Dhabi, hovudstaden i Dei sameinte arabiske emirata. Ho strekkjer seg frå Abu Dhabi-moloen til Zayed hamn. Øya er litt over 4 km² stor. 

Øya vart bygd frå 1988 til 1992. Etter at det vart lagt fleire forskjellige planar for øya, er no utvikal til å bli eit delvis bustadområde og delvis forretningsstrøk. Etter 2009 har det ikkje gått båtsamband til øya og ho er no lukka for ålmenta og berre tilgjengeleg med privatbåt. Øya har likevel ofte blitt brukt av ålmenta.

Kjelder

Denne artikkelen bygger på «Al Lulu» frå ,  den 6. juni 2016. 
 oppgav desse kjeldene:

1992 i Dei sameinte arabiske emirata
Kunstige øyar i Dei sameinte arabiske emirata
Byggverk i Dei sameinte arabiske emirata
Øyar i emiratet Abu Dhabi
Al Reem

Al Reem (arabisk جزيرة الريم) er ei øy 600 meter utafor kysten av Abu Dhabi. Øya vert utvikla med bustadområde og forretningsstrøk med investeringar på over 30 milliardar dollar.

Kjelder

Denne artikkelen bygger på «Al Reem Island» frå ,  den 6. juni 2016. 
 oppgav desse kjeldene:

Øyar i emiratet Abu Dhabi
Deiraøya

Deiraøya er ei gruppe kunstige øyar i Dubai i Dei sameinte arabiske emirata. Prosjektet var opphavleg planlagt som ein del av Palm Islands og vart kalla Palm Deira.

Tidleg i oktober 2007 var 20 % av den opphavlege palmeøya ferdig, og ein hadde nytta 200 millionar kubikkmeter sand, og i 2008 var over ein fjerdedel ferdig.  I november 2008 vart planane endra og sidan 2008 har prosjektet vore lagt på is.

I oktober 2013 annonserte utviklaren Nakheel at prosjektet var endra og at dei kom til å kalle øya 'Deira Island'. Deira Island vil ha kring 1400 butikkar, eit hotell og eit amfiteater.

Galleri

Sjå òg
The World

Kjelder
Denne artikkelen bygger på «Deira Island» frå ,  den 6. juni 2016. 
 oppgav desse kjeldene:

Bakgrunnsstoff

Feriestader i Dubai
Kunstige øyar i Dubai
Byggverk i Dubai
Sjøsider
Jumeirah Islands

Jumeirah Islands (arabisk جزر الجميرا) er eit bustadfelt i Dubai i Dei sameinte arabiske emirata, utvikla av Nakheel Properties. Dei ligg like innafor Dubai Marina og Jumeirah Lakes Towers.Jumeirah Islands består av småøyar, som kvar har 16 einebustader. Dei ligg alle i ein kunstig innsjø. I alt er det 50 øyar, 46 av dei med bustadhus, ein restaurant, ein supermarknad, eit treningssenter og fritidssenter. Kvar av dei 736 husa har symjebasseng. Prosjektet var ferdig i 2006.

Kjelder
Denne artikkelen bygger på «Jumeirah Islands» frå ,  den 6. juni 2016. 
 oppgav desse kjeldene:

Bakgrunnsstoff
Jumeirah Øyar ificial site 

Byggverk i Dubai
Kunstige øyar i Dubai
Bydelar i Dubai
Sir Abu Nu’ayr

Sir Abu Nu’ayr (arabisk أبو صير نعير, òg skrive Sir Abu Neir, Sir Bu Nair eller Sir Bu Nuair) er ei øy i Persiabukta. Ho ligg 65 km utafor kysten av Dei sameinte arabiske emirata, kring 80 km nord for Abu Dhabi, og  103 km vest for Dubai. Ho høyrer til emiratet Sharjah.

Sir Abu Nu’ayr er nesten heilt rundt med ein diameter på fire kilometer, og ei 1 km lang forlenging i søraust, slik at ho har form som ein drope.

Øya har ei lita hamn og ein flyplass. Begge ligg søraust på øya. 

Crescent Petroleum har konsesjon på oljeboring i Sir Abu Nu’ayr-området. Nordaust for øya ligg Fateh-feltet, i nord Sirriøya i Iran og i vest rike olje- og gassfelt som høyrer til Abu Dhabi.

Øya er eit verneområde og har blitt registrert på lista over våtmarksområde som er internasjonalt viktige under Ramsarkonvensjonen, og vart i 2012 oppført som ein potensiell verdsarvstad av UNESCO.

Kjelder
Denne artikkelen bygger på «Sir Abu Nu’ayr» frå ,  den 6. juni 2016. 
 oppgav desse kjeldene:

Geografi i Sharjah
Øyar i Dei sameinte arabiske emirata
Omstridde område i Dei sameinte arabiske emirata
Omstridde område i Persiabukta
Omstridde område i Iran
Øyar i Persiabukta
Ramsarstader i Dei sameinte arabiske emirata
Kristin Roset

Kristin Roset () er ein norsk journalist, tidlegare friidrettsutøvar (mellomdistanseløp) og forfattar frå Sandane i Gloppen kommune. Ho representerte Gloppen Friidrettslag og vart norsk meister på 800 meter tre gonger frå 1999 til 2001. Frå 2007 til 2014 var ho redaktør for magasinet Birkebeiner'n som i 2013 endra namn til Magasinet Birken. I dag jobbar ho som journalistfrilans for Dagbladet og skriv bloggen Springerinne. Ho er forfattar av boka Spring for livet (2016) som handlar om spiseforstyrrelsar og toppidrett.

Bakgrunn 
Ho voks opp på Fitje, sør for Sandane sentrum, og har to eldre brør, hennar eldste bror, lensmann i Gloppen, Nils Ove Roset, var trenaren hennar gjennom det meste av karrieren. Han var sjølv ein habil 400 meterløpar og representerte Norge som juniorutøvar. Ho gjekk idrettsfag ved Firda vidaregåande skule frå 1995 til 1998. Kristin Roset bur idag på Lillehammer.

Journalistkarriere 
Roset tok journalistutdanninga si ved Høgskolen i Oslo, og arbeidde deretter som journalist i lokalavisa Firda Tidend på Sandane. Ho vart dagleg leiar i Rogaland Friidrettskrets, og busette seg i Stavanger. I desember 2007 vart ho tilsett som redaktør for sportsmagasinet Birkebeiner'n. Etter mammapermisjon i 2014/2015 starta ho som journalistfrilans for Dagbladet. Ho skriv også bloggen Springerinne.

Idrettskarriere 
Roset dreiv tidleg med uthaldingsidrettar, og var ein god langrennsløpar, men ho fann seg best til rette på friidrettsbana. Ho representerte Sandane Turn og Idrettslag i dei aldersbestemte klassane, og Gloppen Friidrettslag som junior og seniorutøvar. I 1999 vann ho 800 meter under NM, og følgde opp med ytterlegare to sigrar i 2000 og 2001. Ho fekk sølv i 2002 og bronse i 2003. Den personlege rekorden hennar på 800 meter er 2.03,64 sett under eit stemne i Drammen, 8. juli 2001. På 1500 meter har ho bestenoteringa 4.10,56, frå eit stemne i Cork i Irland 6. juli 2002. Det resultatet gir ho niande plass på lista over 1500 meterløparar gjennom tidene i Norge.

NM-medaljar

Bibliografi

Bøker

Kjelder
 Om Kristin Roset i Fylkesleksikon Sogn og Fjordane 
Referansar

Bakgrunnsstoff 
 Sportmedia.no: Birkebeiner'n
 Bloggen Springerinne 

Norske mellomdistanseløparar
Norske redaktørar
Norske journalistar
Folk frå Gloppen
Forfattarar frå Gloppen
Norske sakprosaforfattarar
Jabal Javi

Jabal Javi (arabisk الجبل الجابي) er eit fjell i den omanske enklaven Aturrah, i Dei sameinte arabiske emirata og nær byen Khor Fakkan. Det har ei høgd på 1 056 meter over havet. Fjellet er eit populært turområde.

Kjelder
Denne artikkelen bygger på «Jabal Javi» frå ,  den 6. juni 2016. 
 

Fjell i Dei sameinte arabiske emirata
Jabal Yibir

Jabal Yibir (arabisk جبل يبر) er eit fjell i Dei sameinte arabiske emirata, og det høgaste namngjevne punktet i landet. Det har ei høgd på 1 527 meter over havet og ligg i Hajarfjella. Det høgaste punktet i landet er ein namnlaus topp på kring 1 910 meter over grensa for Jabal Bil Ays i Oman.

Kjelder
Denne artikkelen bygger på «Jabal Yibir» frå ,  den 6. juni 2016. 
 oppgav desse kjeldene:

Yibir
Jabal Ajla

Jabal Dadnah er eit fjell i Ras al-Khaimah i Dei sameinte arabiske emirata.

Kjelder
Denne artikkelen bygger på «Jabal Ajla» frå ,  den 6. juni 2016. 
 oppgav desse kjeldene: 
 Gazeteer of the United Arab Emirates. Washington, D.C. : Defense Mapping Agency, 1987.
 

Ajla
Jabal Darah

Jabal Darah er namnet på to fjell i Ras al-Khaimah i Dei sameinte arabiske emirata.

Kjelder
Denne artikkelen bygger på «Jabal Darah» frå ,  den 6. juni 2016. 
 oppgav desse kjeldene: 
 Gazeteer of the United Arab Emirates. Washington, D.C. : Defense Mapping Agency, 1987.
 

Darah
Jabal ad Daya'

Jabal ad Daya' er eit fjell i Ras al-Khaimah i Dei sameinte arabiske emirata.

Kjelder
Denne artikkelen bygger på «Jabal ad Daya'» frå ,  den 6. juni 2016. 
 oppgav desse kjeldene: 
 Gazeteer of the United Arab Emirates. Washington, D.C. : Defense Mapping Agency, 1987.
 

Daya
Digdagasletta

Digdagasletta er ei stor frodig sand- og grusslette nord i Dei sameinte arabiske emirata. Ho er den største og frodigaste sletta i landet. 

Digdaga ligg i Fujairah. I sørvest ligg ein sandørken og i aust ligg fjell. Landskapet brukte å vere ein savanne med Prosopis cineraria-tre og Calotropis-plantar, men dette har mest truleg blitt erstatta av jordbruksavlingar. Sør for sletta ligg byen Kalba.

Kjelder
Denne artikkelen bygger på «Digdaga Plain» frå ,  den 6. juni 2016. 
 oppgav desse kjeldene:

Sletter i Dei sameinte arabiske emirata
Fujairah
Sayh Diba

Sayh Diba er ei slette i Fujairah i Dei sameinte arabiske emirata

Kjelder
Denne artikkelen bygger på «Sayh Diba» frå ,  den 6. juni 2016. 
 oppgav desse kjeldene: Gazeteer of the United Arab Emirates. Washington, D.C. : Defense Mapping Agency, 1987.
 

Fujairah
Sletter i Dei sameinte arabiske emirata
Wadi Wurayah

Wadi Wurayah er eit område mellom byane Masafi, Khor Fakkan og Bidiyah i Dei sameinte arabiske emirata. Det har status som Ramsar-område. Området dekkjer 127 km².

Natur
Wadi Wurayah er heimstad til meir enn 100 artar av pattedyr, fuglar, reptil, amfibiar, og meir enn 300 planteartar. Området er kjent for dei vakre fossane i Hajarfjella. Det er eit av få område i verda der den utryddingstruga arabiske tahren framleis går fritt. Ein trur òg det framleis kan vere arabisk leopard her, men denne arten er ikkje blitt sett sidan 1995.

Verneområde
Den 16. mars 2009 vart Wadi Wurayah det første verna fjellområdet i dei sameinte arabiske emirata.

Kjelder
Denne artikkelen bygger på «Wadi Wurayah» frå ,  den 6. juni 2016. 
 oppgav desse kjeldene:

Fujairah
Verneområde i Dei sameinte arabiske emirata
Fossar i Dei sameinte arabiske emirata
Ramsarstader i Dei sameinte arabiske emirata
Wurayah
Emirat i Dei sameinte arabiske emirata

Dei sameinte arabiske emirata består av sju emirat (imarat; eintal: imarah):

Kjelder

Denne artikkelen bygger på «Emirates of the United Arab Emirates» frå ,  den 6. juni 2016.
 oppgav desse kjeldene:

Arabiske
 
Undernasjonale område i Dei sameinte arabiske emirata
Dei sameinte arabiske emirata 1
Dei sameinte arabiske emirata
Livádia i Lárnaka

Livádia (gresk Λιβάδια, tyrkisk Livadya) er ein by på Kypros og ein kommune i distriktet Lárnaka i Republikken Kypros. Kommunen vart oppretta i 2011.

Ved folketeljinga i 2011 hadde kommunen 7 206 innbyggjarar.

Livádia inngår i storbyområdet til Lárnaka.

Referansar 

Livadia
Livadia
Livadia
Ajman

Ajman (arabisk عجمان, Aǧmān) er hovudstaden i emiratet Ajman i Dei sameinte arabiske emirata og ligg langs Persiabukta.

Folketal
Byen hadde 238 000 innbyggjarar i 2010. Dette er meir enn 90 % av folketalet i heile emiratet. Byområdet glir direkte over i byen Sharjah langs kysten i sørvest, som igjen har vokse saman med Dubai. I lag dannar dei eit samanhengande byområde.

Handel
I Ajman ligg kontoret til emiren, fleire selskap og marknadar, og kring 50 internasjonale og lokale butikkar. Her ligg òg fleir bankar.

Turisme
Ajman har kome i gang att etter finanskrisa i 2007-2008. Turistmåla i emiratet, inkludert hotell, shopping og kulturinstitusjonar, er i rask vekst. Av turistmål finn ein Ajman nasjonalmuseum nær Ajman Fort, Det raude fortet og museet i innlandsenklaven Manama. 

Mange familiar vitjar den travle og populære cornichen i Ajman på kveldane og i helgane med mange snøggmatbutikkar, kafear og bodar.

Samferdsle
Den naturlege hamna i Ajman ligg langs ei naturleg vik som går innover i byen.  Arab Heavy Industries ligg i Ajman og er ein av dei største skipsprodusentane i verda. 

Hovudflyplassen i emiratet ligg i enklaven Manama, kring 60 km aust for byen, og er dermed i ein av dei mest fjerntliggande delane av emiratet. Sharjah internasjonale lufthamn ligg derimiot berre nokre få kilometer unna.

Sjå òg
 emiratet Ajman

Kjelder
Denne artikkelen bygger på «Ajman» frå ,  den 19. september 2016. 
 oppgav desse kjeldene:

Busetnader i Ajman
Kystbusetnader i Dei sameinte arabiske emirata
Byar i Dei sameinte arabiske emirata
Teenage Mutant Ninja Turtles: Out of the Shadows

Teenage Mutant Ninja Turtles: Out of the Shadows er ein USA-amerikansk film fra 2016, basert på Teenage Mutant Ninja Turtles av Kevin Eastman og Peter Laird.

Bakgrunnsstoff
 

Filmar frå 2016
Filmar frå USA
Out of the Shadows
Science fiction-filmar
Emiratet Dubai

Emiratet Dubai (arabisk إمارة دبيّ, Imārat Dubayy) er eit av sju emirat i Dei sameinte arabiske emirata (UAE). Det er det nest største emiratet etter areal.

Dubai er hovudstaden i emiratet.

Regenten i emiratet er Muhammed bin Rashid Al Maktoum.

Historie
To viktige hendingar tidleg i 1970-åra sette i gang den økonomiske utviklinga i emiratet. Det eine var at føderasjonen fekk sjølvstende i 1971. Den andre var oljekrisa i 1973 som førte til stor auke i oljeprisane og hjelpte statsøkonomien. Emiratet har fortsatt å bidra til BNPet til Dei sameinte arabiske emirata. Ein har sidan prøvd å flytte seg bort frå tradisjonell oljebasert økonomi til tenester som samferdsel og logistikk. Turismen i Duban medverkar òg stort til BNP.

Bakgrunnsstoff

www.Dubai.ae – Offisiell nettstad

 
Dubai
Runar Berg

Runar Berg () er ein norsk tidlegare fotballspelar, fødd i Haag i Nederland, som er best kjend frå sine år i Bodø/Glimt og i Rosenborg Ballklub. Han deltok i fem i landskampar for Noreg i tida 1994-2003. Berg er son til Harald Berg, og yngre bror til Ørjan Berg.

Klubbspel
Midtbanespelaren Berg debuterte for andredivisjonslaget Bodø/Glimt i 1987-sesongen. Etter at laget rykte ned til 3. divisjon i 1989, melde han overgang til Rosenborg før 1990-sesongen. Her fekk han heller lite speletid, men var med å vinne cupfinalen, ein kamp der han kom inn i 2. omgang i staden for broren Ørjan. I 1991-sesongen spelte Runar Berg  i Tromsø Idrettslag. Frå 1992 til -96 var han atter Glimt-spelar og var sentral då laget i 1992 vann A-avdelinga på nivå to og kunne spele i eliteserien frå 1993. Hausten 1993 vann Glimt cupfinalen på Ullevaal stadion i Oslo med 2-0 over Strømsgodset Idrettsforening. Tre år seinare var Berg og Glimt tilbake på Ullevaal, men då vart det finaletap mot Tromsø.

Dei tre sesongane 1997, 1998 og 1999 markerte Berg seg på midtbana til Rosenborg, Noregs suverene topplag som kvar sesong tok heim seriegullet, i 1999-sesongen også NM-gullet. I august 1999 vart han overført til Venezia FC i Serie A. Den italienske klubben hadde økonomiske vanskar, så etter at det vart nedrykk våren 2000, vart Berg fristilt hausten 2000 og spelte 2001-sesongen på norske Lyn i Oslo, ein klubb far hans spelte på i 1960-åra.

Frå 2002 til han la opp hausten 2010 var Berg ein sentral figur i eit Glimt-lag som veksla mellom å spele i eliteserien og på nivå to. Med overblikk, ballkontroll og presise pasningar, samt løpsstyrke og engasjement spelte han ei viktig rolle i laget.

Då Bodø/Glimt og andre idrettslag i Bodø i 2006 sleit med økonomien, gav Berg til saman kr 100 000 fordelt til høvesvis Bodø/Glimt, barneavdelinga ved sjukehuset i Bodø, idrettslaget Grand Bodø og Bodø Håndballklubb. I 2009-sesongen valde Berg å late si eiga løn på kr 750 000 verte ståande i Bodø/Glimt, for å hjelpe klubben ut av eit økonomisk uføre.

Landslagsspel
Berg spelte to vennskaps-landskampar vinteren 1994 og like mange vinteren 1995. Åtte år og ni månader seinare deltok han i Valencia i sin femte og siste landskamp då Noreg tapte 1-2 for heimelaget i ein EM-kvalifiseringskamp, eit fem minuttar langt innhopp på tampen av oppgjeret.

Berg la opp i 2010.

Kjelder
Denne artikkelen bygger på «Runar Berg» frå ,  den 6. juni 2016.  
 
Denne artikkelen bygger på «Runar Berg» frå ,  den 6. juni 2016.  
 
eu-football

Norske fotballspelarar
Norske landslagsspelarar i fotball
Bodø/Glimt-spelarar
Rosenborg-spelarar
Lyn-spelarar
Tromsø-spelarar
Venezia-spelarar